DEĊIŻJONI TAL-KUNSILL 2006/866/PESK
tat-30 ta’ Novembru 2006
li testendi l-mandat tal-Kap ta’ Missjoni tal- Missjoni ta' Monitoraġġ ta’ l-Unjoni Ewropea (EUMM)
IL-KUNSILL TA' L-UNJONI EWROPEA,
Wara li kkunsidra t-Trattat dwar l-Unjoni Ewropea, u b’mod partikolari l-Artikolu 23(2) tiegħu,
Wara li kkunsidra l-Azzjoni Konġunta tal-Kunsill 2002/921/PESK tal-25 ta’ Novembru 2002 li testendi l-mandat tal-Missjoni ta’ Monitoraġġ ta’ l-Unjoni Ewropea (1), u b’mod partikolari l-Artikolu 5(1) tagħha,
Billi:
(1)
Fil-21 ta’ Novembru 2005, il-Kunsill adotta d-Deċiżjoni 2005/808/PESK (2) li testendi l-mandat tas-Sinjura Maryse DAVIET bħala Kap ta’ Missjoni tal-Missjoni ta’ Monitoraġġ ta' l-Unjoni Ewropea (EUMM). Skond din id-Deċiżjoni, il-mandat tagħha jiskadi fl-31 ta’ Diċembru 2006.
(2)
Fit-30 ta’ Novembru 2006, il-Kunsill adotta l-Azzjoni Konġunta 2006/867/PESK li testendi u temenda l-mandat tal-Missjoni ta’ Monitoraġġ ta’ l-Unjoni Ewopea (EUMM) sal-31 ta' Diċembru 2007.
(3)
Il-mandat tal-Kap ta’ Missjoni ta’ l-EUMM għandu għalhekk jiġi estiż ukoll,
IDDEĊIDIET KIF ĠEJ:
Artikolu 1
Il-mandat tas-Sinjura Maryse DAVIET bħala Kap ta’ Missjoni ta’ l-EUMM huwa b’dan estiż sal-31 ta' Diċembru 2007.
Artikolu 2
Din id-Deċiżjoni għandha ssir effettiva fid-data ta’ l-adozzjoni tagħha.
Artikolu 3
Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
Magħmul fi Brussel, 30 ta’ Novembru 2006.